Marinidi
<s>Marinidi (zvani i Banu Marin) bila je dinastija berberskog porijekla koja je u 13. vijeku svrgnula Almohade i do 15. vijeka vladala Marokom i dijelovima Sjeverne Afrike.</s>

<s>Historija 
Marinidi su bili pleme i dio većeg plemenskog saveza Zenata, te kao takvi tradicionalni saveznici Omejadskog Kalifata iz Córdobe na Iberijskom poluotoku.</s><s>Marinidi su više od jednog vijeka vladali istočnim Marokom, kad je 1248. njihov vladar Abu Jaḥja zauzeo Fes i pretvorio ga u marinidsku prijestolnicu.</s><s>Nakon što su 1269. porazili posljednjeg almohadskog kalifa i zauzeli Marakeš, Marinidi su pod vodsvom Abu Jusufa Jakuba postali vladari Maroka.</s>

<s>Da bi ispunili ono što su smatrali svetom muslimanskom dužnošću i stekli vjerski ugled, proglasili džihad (sveti rat) u al-Andalusu koji je trajao do sredine 14. vijeka.</s><s>Iako je rat pomogao nasridskim vladarima iz Emirata Granada da učvrste svoj položaj i usporio napredovanje kršćanskih snaga prema Gibraltarskom tjesnacu, nijedan teritorij nije oduzet od kršćana.</s><s>Sa druge strane Marinidi nisu uspjeli niti u svojim vojničkim kampanjama po Africi trajno zauzeti niti jednu zemlju i tako obnoviti sjaj i veličinu Almohadskog Kalifata.</s>

<s>Najmoćniji marinidski sultan Abu al-Hasan uspio je 1337. zauzeti abdalvadidsku prijestolnicu Tlemcen u Alžiru, ali ni on niti njegov nasljednik Abu Inan nisu bili u stanju srušiti vladavinu Hafsida u Tunisu.</s><s>Uzaludne kampanje su međutim iscrpile resurse dinastije, pa se u 15. vijeku Marinidski Sultanat našao u stanju anarhije.</s><s>To su iskoristili Vatasidi (Banu Vaṭas), sporedna grana marinidske dinastije, te preuzela vlast nad Marokom 1465. godine, ali su srušeni sa trona 1548. kad su Sadidi zauzeli Fes.</s>

<s>Izvori</s>

<s>Vanjske veze</s>

<s>Marīnid dynasty, Berber dynasty</s>

<s>Berberske dinastije
Muslimanske dinastije
Historija Maroka
Historija Alžira
Historija Španije
Historija Tunisa
Historija Sjeverne Afrike</s>

